Lokalplan 977, Boliger og Butik, Ceresgrunden - Endelig 
BESLUTNING 
Uffe Gregersen, Martin Poulsen, Christian Simonsen og Stefan Krogh kunne tiltræde indstillingen i 
overensstemmelse med Magistratens anbefaling.  
Joakim Madsen kunne tiltræde indstillingen under forudsætning af, at der kan opretholdes en reservation 
til en daginstitution i den øvrige del af [adresse] uden for lokalplanområdet.  
Kirstine Krogh og Sebastian Petersen var forhindrede i at deltage i udvalgets behandling af sagen den 12. 
januar 2015.  
Endelig vedtagelse af Lokalplan nr. 977, Boligområde ved [adresse], [adresse] (Byggefelt IX i Lokalplan nr. 
892) 
 
RESUMÉ 
Lokalplanen erstatter en del af den gældende Lokalplan 892, der er blevet udarbejdet i forbindelse med 
omdannelsen af [adresse]. Lokalplanområdet ligger i det sydvestlige hjørne ved krydset [adresse] og 
Ceres [adresse]. Lokalplanen gør det muligt, at etablere et boligbyggeri og en dagligvarebutik på samlet 16.094 m² 
etageareal i en højde på 4 til 8 etager.  
 
 
I løbet af den offentlige fremlæggelse, er der indkommet 2 høringssvar. De handler om institutions-, trafik- og 
parkeringsforhold. Teknik og Miljø foreslår, at de fremførte bemærkninger ikke medfører ændringer i 
lokalplanen.   
 
 
Efterfølgende har bygherre bedt om en mindre tilpasning af lokalplanens bestemmelse om butikker. Teknik og 
Miljø anbefaler at imødekomme ønsket. 
INDSTILLING 
At 1) Lokalplan nr. 977 godkendes til endelig vedtagelse, med de forslag til ændringer, der fremgår af 
indstillingens punkt 4.    
 
 
At 2) De indkomne bemærkninger besvares som det fremgår af indstillingens punkt 4. 
Sagens forløb 
04-12-2014 Borgmesterens Afdelings påtegning 
 
Fremsendes til Magistraten. 
 
Borgmesterens Afdeling har ingen bemærkninger til indstillingen 
 
08-12-2014 Magistraten 
 
Fremsendes til [adresse] med bemærkning, at Magistraten i mødet den 8. december 2014 anbefaler, at byrådet 
tiltræder Magistratsafdelingen for Teknik og Miljøs indstilling af 21. november 2014. 
 
 
Jeppe Johansen deltog ikke i sagens behandling. 
 
17-12-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 17. december 2014 
 
05-01-2015 Teknisk Udvalg 
 
Sagens behandling udsat. 
 
12-01-2015 Teknisk Udvalg 
 
Uffe Gregersen, Martin Poulsen, Christian Simonsen og Stefan Krogh kunne tiltræde indstillingen i 
overensstemmelse med Magistratens anbefaling.  
 
Joakim Madsen kunne tiltræde indstillingen under forudsætning af, at der kan opretholdes en reservation til en 
daginstitution i den øvrige del af [adresse] uden for lokalplanområdet.  
 
Kirstine Krogh og Sebastian Petersen var forhindrede i at deltage i udvalgets behandling af sagen den 12. januar 
2015. 
 
